  Анжелика Тихонова корреспондент Шуркынмонлэн берпуметӥ арнянуналаз Пермь шаерысь Куеда ёросысь Гондыр черкогуртын «Тол вӧсь» удмурт сям-йылолэз ортчытӥзы. Со бере ужрадэ пыриськисьёс котрес ӝӧк сьӧры люкаськылӥзы но Гондырын удмурт гимназия но Куеда ёросын туризмъя но лулчеберетъя йӧскалык центр кылдытон сярысь кенешизы. Со сярысь ивортодэтъя «Удмуртия» агентстволэн корреспондентэзлы Удмуртиысь Камсьӧр удмуртъёслэн йӧскалык центренызы кивалтӥсь Флюра Чибышева вераз. Ужрадэ Пермь шаерысь Чернушка, Уинское, Куеда ёросъёсысь, Башкириысь Янаул, Татышлы ёросъёсысь, Удмуртиысь удмуртъёс вуылӥзы. Соос Инмарлы тау карыса, толэз ӟечен потыны мед быгатозы, пудолы сиён мед тырмоз шуыса курыса, «Тол вӧсь» сям-йылолэз радъязы. «Дӧдьы кыткон» но ортчытӥзы, пӧртэм шудонъёсын шудӥзы, шулдыръяськизы.  Нош собере мер огазеяськонъёсын кивалтӥсьёс котырес ӝӧк сьӧры люкаськизы.  Кемалась ӧвӧл, та центрын (Гондын гурт поселениын – ред.) кык школаосты огазе каризы. Кипчак гуртысь удмурт школаез вайизы. Сое Куедае келяны малпало вал, но удмурт центрлэн тӧроез Олег Фатталов чутрак пумит луиз: удмурт школаосыз ӟуч школаосын сурано ӧвӧл, Гондырысь школаен огазеяно, кытын удмурт пиналъёс дышетско, шуиз. Школаосты огазеяса, Гондыр школаен кивалтӥсез но воштӥзы, удмуртсэ пуктӥзы Флюра Чибышева, Удмуртиысь Камсьӧр удмуртъёслэн йӧскалык центренызы кивалтӥсьАли школалы Максим Прокопьевлэсь нимзэ но удмурт йӧскалык инлык сётон сярысь вераськон ӝутӥзы. Школаез гимназия карыны но мылкыдзы вань. Дышетскисьёслы интернатлы инты но сюроз, шуо. Бӧрысь отчы, Пермь шаерысь сяна, Башкортостанысь Янаул, Татышлы ёросъёсысь удмурт пиналъёс но дышетскыны лыктыны быгатысалзы. Али та уж бордын удмурт центр но Куеда ёросысь дышетонъя ёзэт ужало. Тӧрозы куронъёссэс туж шумпотыса пумитаз. Одно ик юрттомы, шуиз, лэсьтомы Флюра Чибышева, Удмуртиысь Камсьӧр удмуртъёслэн йӧскалык центренызы кивалтӥсьФлюра Чибышевалэн кылъёсызъя, Пермь шаерын удмуртъёс туж мыло-кыдоесь. Соослэн лулчеберетсы но зол утиське. Кылсярысь, Гондыр черкогуртын ик нылпи садын котькуд группаын пиналъёслэн пичильтык удмурт ансамбльёссы, удмурт дӥсьёссы вань. Соос пичи дырысенызы ик удмурт кырӟанъёсты, эктонъёсты тодыса будо. Соослэн киземын ини кизёнзы — удмуртлыксы. Садик аресысен. Уж борды анай-атайёссы шумпотыса басьтӥськизы. Соос адӟо, пиналъёссы рос-прос удмурт кылын верасько шуыса. Пиналзы кытчы ке уг ке сюры, соос кӧтсэс ӝож карыны кутско табере, малы мынамез отчы уг пыриськы шуыса. Вожмаськон но кылдӥз ини Флюра Чибышева, Удмуртиысь Камсьӧр удмуртъёслэн йӧскалык центренызы кивалтӥсьУжамзэс адӟыса, ёрос кивалтӥсьёс но соос понна дурбасьто, ӵектонъёссэс, куронъёссэс лыдэ басьто, пусйиз Камсьӧр удмуртъёслэн йӧскалык центрзылэн кивалтӥсез. Тӧрозылэн удмуртъёс вылэ бадӟым осконэз, со удмуртъёсты туж ушъяса вера Флюра Чибышева, Удмуртиысь Камсьӧр удмуртъёслэн йӧскалык центренызы кивалтӥсьСоин ик туризмъя но лулчеберетъя йӧскалык центр кылдытыны малпанзэс но ёрос тӧрозы шумпотыса пумитаз. Со понна Пермь шаерысь мукет ёросъёсысь лыктэм удмуртъёс но дурбасьтӥзы, шумпотэмзэс кизэс чабыса ик веразы. Асьсэос но пиналъёсынызы, калыкенызы гинэ но туристъёслы удмурт лулчеберетэз, сям-йылолъёсты, шулдыръяськыны, куно карыны быгатэмзэс возьматыны быгатозы шуизы. Сюлмаськытӥсь юанъёсты сэрттыса-пертчыса, ужрадэ люкаськемъёс концерт но учкизы. Калыкез Куеда ёросысь удмурт коллективъёс но нимысьтыз куно, Удмуртиысь калык артистка Анна Плотникова, шулдыртӥзы. Тодэ вайытом, ар кутсконын Гондырысь удмуртъёслэн «Тол вӧсь» сям-йылолзы Пермь улосвыл вожвылъяськонын вормисьёс пӧлы пыриз но, ми сям-йылоллэн пуштросэныз тодматӥм вал.  Тегъёс: Лулчеберет Дышетон Удмуртия Пермь удмуртъёс удмурткыл йылолъёс  